text: TB hava fingið fatur á einum álopskendum miðvallara úr afrikanska landinum Ghana. Leikarin talan er um, er Samuel Ayew Yeboah, og er hann skrásettur fyri ein landsdyst fyri Ghana afturi í 2009, í African Nations Championship.
  Hesin Samuel kemur til royndarvenjing á Tvøroyri í næstum, og gongur tað honum væl, verður sáttmáli væntandi undirskrivaður millum partarnar.
  Herfyri var Samuel til royndarvenjing hjá SuperLiguliðnum AAB, men har eydnaðist honum ikki at fáa sáttmála, hetta hóast hann stóð seg rættuliga væl. Venjarin hjá AaB, Kent Nielsen metti tó, at ghanesiski leikarin ikki heilt var klárur til støðið í Super Liguni. Nú fer Samuel so at royna seg á Tvøroyri, og tað verður spennandi at síggja, hvussu hesin fer at royna seg, og um hann klárar at berja seg inn millum røsku tvøradreingirnar.
text: #000001
text: Yrkisleiðin hjá Samuel A. Yeboah
  Yrkisleiðin hjá Samuel byrjaði afturi í 2004, tá hann fekk sáttmála við Inter Allies F.C. í Ghana, og eftir tvey góð har, varð hann leigaður út til Liberty Professionals F.C., sum spælur í bestu Ghanesisku deildini. Leiguárið gekk framúr væl, og árið eftir hevði hann flutt permanent til felagið, hann hevði útmerkað seg hjá. Tvey ár seinni, í 2009 hevði Samuel staðið seg so væl, at Ghanesiski landsliðsvenjarin sá seg noyddan at hava hann við til African Nations Cup dyst teirra móti Tanzania. Sostatt náddi hesin leikarin málinum, sum flest allir fótbóltsleikarar droyma um, nevnuliga at umboða sína tjóð í landsdysti.
text: #000002
text: Assamoah Gyan, áloyparin hjá Sunderland er ein av kendastu leikarunum í Ghana. Hesum spældi Samuel saman við í 2009.
text: #000003
text: Samuel hevur nógvar sera evnaríkar leikarar at kappast við, tá tað kemur til landsliðið, og tí má tað metast til at vera framúr góð evnir, hesin 23 ára gamli Ghanesin hevur. Hann vil eisini sleppa at vinna sær onkra uppkalling afturat, og metti tí, at hann mátti sleppa sær út um landoddarnar at spæla fótbólt. Hetta fekk hann, til í fyrstu syftu at royna at finna sær feløg í Europa, at sleppa til royndarvenjing hjá. Hann var eisini fleiri ferðir uttanlands í slíkum ørindum, og tá onki av hesum eydnaðist, føldi hann seg noyddan til at skifta felag heima í Ghana, fyri at koma í gongd aftur í yrkisleiðina heima í Ghana. Hesaferð skifti hann Liberty felagið út við Eleven Wise F.C., og eftir eitt kanón ár, men enn onga eydnu við at finna eitt felag í Europa, valdi hann at taka stigið fult út, og flyta til Danmarkar, har hansara leitan so heldur fram.
text: #000004
text: Michael Essien er størsta fótbóltsnavn í Ghana, og Chelsea leikarin er ein, sum Samuel fegin vil spæla saman við á miðvøllinum.
text: #000005
text: Man kundi nevnt nógvar aðrar kendir leikarar, við uppruna úr Ghana, men vit siga at hetta var nóg mikið. Sum tit síggja, skal okkurt serligt til, um man skal spæla seg inn á eitt so sterkt landsiið, og higartil hevur tað eydnast Samuel einaferð. Hann vónar tó,at tað verður ein uppliving hann sleppur at royna aftur.
text: #000006
text: Í dag, nakrar mánaðir eftir at vera komin til Danmarkar, hava TB fingið frænir av leikaranum, og vónandi kunnu tey í felag royna at hjálpa hvørjum øðrum á mál við teirra respektivu aðalmálum.
  Vit vóna í øllum førum at tað fer at gangast báðum pørtum væl, og bíða spent eftir at síggja, hvussu hendan afrikanska leyvan fer at royna seg.
text: #000007
text: Fyrsti venjingardysturin er longu fyrireikaður, og tað verður ein ferð til Havnar, har HB taka móti, ónsdagin 11. januar. Um Samuel verður við tá, duga vit enn ikki at siga tykkum.
text: #000008